Piratkodeksen

= Piratkodeksen =

Pirater er frie
Pirater liker frihet, er uavhengige, selvstendige og misliker blind lydighet. De står for individets rett til selv å innhente informasjon og frihet til å mene det en ønsker på bakgrunn av innhentet informasjon. Pirater takler ansvaret som følger med friheten.

Pirater respekterer personvernet
Pirater beskytter personvernet. De kjemper mot den økende overvåkingsmanien i staten og økonomien fordi den forhindrer individets frie utvikling. Et fritt og demokratisk samfunn er umulig uten privatliv og beskyttelse mot overvåkning.

Pirater er kritiske
Pirater er kreative, nysgjerrige, og slår seg ikke til ro med det bestående. De utfordrer systemer, søker etter svake punkter og finner måter å rette dem på. Pirater lærer av sine feil.

Pirater er rettferdige
De holder sitt ord. Solidaritet er viktig for å nå kollektive felles mål. Pirater motvirker mentaliteter som likegyldighet og uvitenhet i samfunnet, fremmer deltakelse og engasjement, og tar affære når det er nødvendig.

Pirater respekterer liv
Pirater er fredelige. Derfor tar pirater avstand fra dødsstraff og ødeleggelse av miljøet. Pirater står for en bærekraftig utvikling og ressursforvaltning. Vi aksepterer ikke patent på liv, organismer eller gener.

Pirater ivrer etter kunnskap
Tilgangen til informasjon, utdanning, kunnskap og vitenskapelige funn må være ubegrenset. Pirater støtter fri kultur, fri informasjonsdeling og fri programvare.

Pirater er sosiale
Pirater har respekt for menneskeverdet. De forplikter seg til å skape et samfunn forent i solidaritet hvor de sterke forsvarer de svake. Pirater står for en objektiv og rettferdig politisk kultur.

Pirater er internasjonale
Pirater er en del av en global bevegelse. De drar nytte av de mulighetene som Internett gir og er derfor i stand til å tenke og handle uten å la seg begrense av nasjonale, geografiske, kulturelle og andre skillelinjer.